Den 31-årig dansker, der fredag døde i en faldskærmsulykke i Californien i USA, var nordjyde. Der er tale om den 31-årige Jakob Østergaard Jensen fra Nørresundby. Det skriver nordjyske.dk. Jakob Østergaard Jensen var med på det danske landshold for faldskærmsudspringere. Han var på træningslejr i Californien, da ulykken skete. I forbindelse med landingen efter et spring viklede hans faldskærm sig ind i en anden udspringers. Begge styrtede derefter 70 meter mod jorden. Jakob Østergaard Jensen døde under operationen efter ulykken.

Referat:
En mand fra Nørresundby mistede fredag livet ved et faldskærmsudspring i Californien i USA.